De Lille-saak van hofrol geskrap | Maroela Media
Edwin de Lille is Vrydag in Pinelands in hegtenis geneem vir beweerde roekelose en nalatige bestuur. De Lille het toe aan die media gesê dat haar man 'n beroerte gehad het en dat metrobeamptes 'n ambulans ontbied het nadat hulle hom in hegtenis geneem het.
Die Cape Argus het Donderdag berig dat Edwin de Lille (64) in die hof moes verskyn, maar 'n siekbrief verskaf het wat sy afwesigheid verduidelik het. Volgens die siekbrief, wat deur dr Rafiq Abbas van die Grassy Park mediese sentrum uitgemaak is, het Edwin op 11 Oktober 'n beroerte gehad en ly hy ook aan hipertensie en diabetes. "Vrydag was hy gedisoriënteerd en verward, wat aandui dat hy weer 'n beroerte kon gehad het," het dr Abbas gesê.
Landdros Sean Lea het gesê die staat sal weer 'n dagvaardiging aan Edwin moet uitreik omdat hy nie tevrede is dat Edwin behoorlik gedagvaar is nie.